ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 7. septembra 2005
								K materiálu č. 15277/2005
								K bodu č. 2 

S T A N O V I S K O
k návrhu  zákona o verejnom obstarávaní - k novému zneniu ________________________________________________________________

I.

Návrh zákona o verejnom obstarávaní predkladá na rokovanie vlády Slovenskej republiky predseda Úradu pre verejné obstarávanie Béla Angyal na základe Plánu legislatívnych úloh vlády Slovenskej republiky na rok 2005.

II.

     Navrhovanou právnou úpravou sa sleduje dosiahnutie úplnej kompatibility so smernicou Európskeho parlamentu a Rady 2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb, smernicou Európskeho parlamentu a Rady 2004/18/ES z 31. marca 2004 o koordinácii postupov pri zadávaní verejných zákaziek na práce, verejných zákaziek na dodávku tovaru a verejných zákaziek na služby a Nariadením Komisie (ES) č. 1874/2004 z 28. októbra 2004, ktorým sa menia dopĺňajú  smernice Európskeho parlamentu a Rady 2004/17/ES a 2004/18/ES, pokiaľ ide o ich prahy uplatňovania v oblasti postupov uzatvárania zmlúv.
     Predkladaný návrh zákona upravuje pravidlá a postupy pre zadávanie nadlimitných zákaziek pre tzv. klasický sektor, ktorý sa označuje ako verejný obstarávateľ a pre tzv. prirodzený monopol, ktorý sa označuje ako obstarávateľ. Návrh  zákona súčasne upravuje správu vo verejnom obstarávaní a revízne postupy, ktoré je možné uplatniť pri zadávaní zákaziek. 

Predmetný návrh bol prerokovaný v Legislatívnej rade vlády Slovenskej republiky 23. augusta 2005.

III.

     Legislatívna rada vlády Slovenskej republiky prerokovala tento návrh zákona s tým, že odporučila predkladateľovi do návrhu zapracovať jej pripomienky a odporúčania a predložiť nové znenie návrhu zákona na rokovanie vlády SR.

IV.

     Sekcia vládnej legislatívy Úradu vlády Slovenskej republiky konštatuje, že pripomienky legislatívnej rady (75 pripomienok) boli do návrhu zákona zapracované a odporúča vláde Slovenskej republiky návrh  zákona o verejnom obstarávaní schváliť v predloženom znení.

Bratislava 6. septembra 2005
Vypracovala: E. Eškutová

									Štefan G r m a n
									generálny riaditeľ
                                                                                        sekcie vládnej legislatívy